kardosdrur/scandi-wiki huggingface dataset:
Nasty Boys

Nasty Boys var et tagteam i wrestling bestående af Brian Knobbs og Jerry Sags. De var aktive i 1980'erne og 1990'erne i bl.a. World Championship Wrestling og World Wrestling Federation og var kendt for at være nogle anti-sociale punkere, som specialiserede sig i hardcore-kampe og slagsmål.

De startede i American Wrestling Association i 1985 og dannede tagteamet allerede året efter. I 1988 rykkede de til Florida Championship Wrestling og vandt tagteam-titlerne fem gange. Efter et kort periode hos World Championship Wrestling i 1990, debuterede de i World Wrestling Federation i december 1990 og vandt WWF World Tag Team Championship ved Wrestlemania VII i foråret 1991 ved at besejre The Hart Foundation (Bret Hart og Jim Neidhart).

I 1993 vendte Nasty Boys tilbage til WCW og vandt WCW World Tag Team Championship for første gang. De nåede at vinde titlerne i alt tre gange, hvilket gjorde dem til fire-dobbelte tagteam-verdensmestre. I 1996 blev de tilbudt medlemskab af New World Order, men det endte med, at de blev angrebet af dem i stedet for. Senere samme år stoppe Sags karrieren, og Knobbs forsøgte sig med en karriere som single-wrestler. Nasty Boys blev dog gendannet for en enkelt aften i 2007 i World Wrestling Entertainment under en episode af SmackDown!.

Wrestling
Tokyo Tower

Tokyo Tower (東京タワー, Tōkyō-tawaa) er et kommunikationstårn beliggende i Shiba Park, Tokyo, Japan. Det ligner bortset fra sin orange og hvide farve til forveksling Eiffeltårnet, men er med sine 332,6 meter lidt højere.

Tårne i Japan
Tower
Cabinda

Cabinda (congolesisk Tsiowa) er en by i Angola. Cabinda er en angolesisk eksklave.

Cabinda har  indbyggere. Den er hovedby i provinsen af samme navn. 

Byer i Angola
Cabinda (provins)

Cabinda er en angolansk eksklave, beliggende nord for Congofloden og grænsende til DR Congo og Republikken Congo. Den har status som provins i Angola, men flere politiske organisationer i territoriet stiller spørgsmål ved statussen. Den har et areal på og et befolkningstal på  indbyggere.

Dagens Cabinda er resultatet af fusionen af tre kongedømmer: N'Goyo, Loango og Kacongo. Omkring en tredjedel af cabinderne er flygtninge i den Demokratiske Republik Congo (tidligere Zaire). Den er separeret fra Angola af Congo som grænser til provinsen i syd og øst. Cabinda har grænse til Republikken Congo i nord og Atlanterhavet ligger i vest. Udenfor kysten ligger nogle af de største oliefelter i verden og startede udvinding i 1954.

Referencer

Eksterne henvisninger 
 Den amerikanske styremagts statistik fra 1988

Provinser i Angola
H.V. Mansfeld-Büllner

Harald Valdemar Mansfeld-Büllner (stavede selv navnet Mansfeld-Bûllner) (29. september 1842 i København – 22. maj 1900 i Wiesbaden) var en dansk fabrikant, møntsamler og tyrkisk generalkonsul.

Han kom efter sin konfirmation i handelslære hos købmand Mackeprang i Nakskov og kom derefter en tid til Nykøbing Falster. Efter at han i krigen 1864 havde været frivillig soldat og var blevet løjtnant, tog han hjem til København og etablerede en forretning.

Han trådte i kompagniskab med en barndomsven, fotograf Lassen, og dannede firmaet Mansfeld-Büllner & Lassen, som handlede med kemiske sager, parfumer samt "Brahma-Livs-Elixir"; en bitter, som han fra 1871 selv fabrikerede. Han havde fabrikker både i København og Malmø, hovedkontor på Frederiksberggade og havde stor handel med sin bitter, for hvis salg han iværksatte en stor reklame og blev en foregangsmand inden for reklame.

Eliksiren blev så kendt, at den figurerede i en revyagtig forestilling på Casinoteatret, Nytaarsnat 1872-73, hvor komikeren Sophus Neumann parodierede produktet. Senere samme sæson blev der refereret til eliksiren igen i operette-farcen Malabarenken.

Samtidig med sit virke som erhvervsleder blev han 1891 det Osmanniske Riges generalkonsul i Danmark og var ikke mindst en kendt møntsamler og numismatiker. Ved hans død i 1900 blev møntsamlingen købt af Isak Glückstadt.

Han er også kendt for sin nu nedrevne villa i særpræget orientalsk stil, Villa Hasa, der blev opført på Strandvejen i Skovshoved 1898 ved arkitekten A.O. Leffland. Den måtte i 1938 vige for anlæggelsen af Kystvejen, der medførte en forlængelse af Hvidørevej hen over Mansfeld-Büllners tidligere grund.

Han nåede dog ikke at nyde sin nye bolig i lang tid, for på en rejse til Wiesbaden, hvorfra han ville have taget til Konstantinopel, blev alvorligt syg og afgik ved døden 22. maj 1900.

Mansfeld-Büllner blev gift 4. august 1870 med Andrea Johanne Alvilda Rieneck (4. marts 1849 – 30. april 1922), datter af skræddermester Georg Wilhelm Rieneck.

Han er begravet i Sankt Petri Kirke, hvor der står en statue af ham.

Forfatterskab 
 Afbildninger af samtlige hidtil kjendte Mønter fra Tidsrummet 1241-1377, 1887.
 Vort aarhundredes militaire Ordener og Hæderstegn: Fortegnelse over Generalkonsul H. Mansfeld-Bûllners militaire Ordens- og Medaille-Cabinet i Kjøbenhavn, 1889. Online hos Google Books
 Familien Mansfeld-Bûllners Vaaben, 1899.

Kilder 
 Herbert Cyriacus Mansfeld-Büllner Spangenberg Slægten Mansfeld-Büllner – Stamtavle og historiske Oplysninger, 1925.
 Carl C. Christensen og Axel Henriques, Strøget fra Kongens Nytorv til Raadhuspladsen, København: H. Hagerups Forlag 1931.
 Den prisbelönta Smörfärg, Ostfärg och Ost-Löpe-Essens från Mansfeld-Büllner & Lassens kemisk-techniska fabrik i Köpenhamn (stiftad 1871).

Eksterne henvisninger 
 

Numismatikere fra Danmark
Diplomater
Danskere i 1800-tallet
Officerer fra Danmark
Personer i den 2. Slesvigske Krig fra Danmark
Fabrikanter fra Danmark
Løbeseddel

Løbeseddel, flyveblad eller flyer er et ark papir med et enkelt budskab beregnet til massedistribution. Budskabet er oftest reklame eller politisk propaganda. Løbesedler kan spredes ved uddeling hånd til hånd, men især i krig er de blevet spredt fra flyvemaskiner.

Med en hurtigt læst tekst og en nem uddeling bruger blandt andet politikere og politiske bevægelser løbesedler til at fortælle om sig selv, og hvad de vil. Sådan kaldes flyveblade også løbesedler. Et eksempel er modstandsbevægelsens kamp mod tyskerne under Danmarks besættelse 1940-1945, hvor den spredte illegale tekster.

Flyveblade er i krigssituationer et gammelkendt middel til at opfordre fjendtlige styrker eller civilbefolkninger til overgivelse.

Eksterne henvisninger 

Kommunikation
Publikationer
Lindholm Len

Lindholm Len var et len i Skåne knyttet til Lindholm Slot.

I 1442 bestod Lindholm Len af Oxie, Bare, Ingelsted og Jerrested herreder. Senere blev Malmøhus Len i 1526 dannet af Oxie, Ingelsted og Jerrested herreder.

Høvedsmænd og lensmænd 

Len i Danmark
Harlem Heat

Harlem Heat var et amerikansk tagteam i wrestling bestående af de to brødre Booker T (Booker Huffman) og Stevie Ray (Lane Huffmann). De har vundet WCW World Tag Team Championship 10 gange, hvilket er en rekord. 

Harlem Heat debuterede som Harlem Heat i august 1993 i World Championship Wrestling og fik året efter Sister Sherri som manager. I december 1994 vandt de deres første WCW World Tag Team Championship ved at besejre Stars 'n' Stripes (The Patriot og Marcus Alexander Bagwell). I 1997 blev Stevie Ray skadet, og Booker T indledte en karriere i singlerækkerne. Da Stevie Ray kom tilbage efter skadespausen, vendte han sin bror ryggen og tilsluttede sig New World Order. I 1999 fik Booker T dog sin bror overtalt til at forlade gruppen, og sammen gendannede de Harlem Heat for en periode. Harlem Heat vandt deres 10. VM-titel sammen i oktober 1999. I 2000 trak Stevie Ray sig tilbage fra wrestling, og Harlem Heat har ikke wrestlet sammen siden.

Wrestling
World Championship Wrestling
Pest (provins)

Pest er en af de 19 provinser i Ungarn. Provinsen har et areal på 6394 kvadratkilometer, og et indbyggertal (pr. 2003) på ca. 1.077.000.

Pests hovedstad er Budapest, der også er Ungarns hovedstad.

Henvisninger 

Provinser i Ungarn
Bács-Kiskun

Bács-Kiskun er en af de 19 provinser i Ungarn. Provinsen har et areal på 8.445 kvadratkilometer, og et indbyggertal (pr. 2001) på ca. 541.000. 

Bács-Kiskuns hovedstad er Kecskemét, der også er provinsens største by.

Provinser i Ungarn
Baranya

Baranya er en af de 19 provinser i Ungarn. Provinsen har et areal på 4.430 kvadratkilometer, og et indbyggertal (pr. 2001) på ca. 407.000. 

Baranyas hovedstad er Pécs, der også er provinsens største by.

Provinser i Ungarn
Favicon

Et favicon (favorites icon) er et ikon som repræsenterer en webside. Den vises normalt til venstre i adressefeltet i de fleste moderne webbrowsere når man er inde på en side, og den også bruges i bogmærke-menuer og -lister.

Filen 
Traditionelt har filtypen været Windows-ikon (.ico), men det er blevet normalt, at webbrowsere accepterer PNG-, GIF og JPEG-filer. Oftest er det et billede med en størrelse på 16×16 pixels, men browsere kan selv skalere filen til at passe.

Eksempelvis har Wikipedia dette favicon:

Implementering 
Når man skal implementere et favicon på et websted, skal det gøres ved hjælp af nogle instruktioner i HTML-kildekoden i -tagget. Mange browsere leder dog selvstændigt efter et favicon på webstedet. Hvad man præcis skal skrive, kan afhænge af browseren og af den fil du ønsker at anvende, men nedenstående eksempel burde virke i de fleste browsere:
<link rel="icon" href="mitfavicon.ico">
,såfremt du anvender Windows-ikon-filer, mens andre filtyper ikke er understøttet af ældre versioner af Microsoft Internet Explorer.

Se også 
 Filendelser

Internet
Békés

Békés er en af de 19 provinser i Ungarn. Provinsen har et areal på 5.631 kvadratkilometer, og et indbyggertal (pr. 2001) på ca. 399.000. 

Békés' hovedstad er Békéscsaba, der også er provinsens største by.

Provinser i Ungarn
Ikon (computer)

Et ikon er et lille symbol som repræsenterer et program eller en fil i en computer. Ved at klikke på ikonet kan brugeren udføre forskellige handlinger, som at åbne, flytte eller slette programmet eller filen som ikonet repræsenterer.

Dataikoner kan også være placeret i en værktøjslinje som brugeren kan aktivere en funktion i programmet ved at klikke på ikonet.

Eksempler på ikoner

Se også 
 Favicon
 Piktogram

Datagrafik
Symboler
Borsod-Abaúj-Zemplén

Borsod-Abaúj-Zemplén er en af de 19 provinser i Ungarn. Provinsen har et areal på 7.247 kvadratkilometer, og et indbyggertal (pr. 2001) på ca. 751.000. 

Borsod-Abaúj-Zempléns hovedstad er Miskolc, der også er provinsens største by.

Provinser i Ungarn
Csongrád-Csanád

Csongrád-Csanád er en af de 19 provinser i Ungarn. Provinsen har et areal på 4.263 kvadratkilometer, og et indbyggertal (pr. 2001) på ca. 419.000.

Csongrád-Csanáds hovedstad er Szeged, der også er provinsens største by.

Provinser i Ungarn
Fejér

Fejér er en af de 19 provinser i Ungarn. Provinsen har et areal på 4.359 kvadratkilometer, og et indbyggertal (pr. 2001) på ca. 434.000. 

Fejérs hovedstad er Székesfehérvár, der også er provinsens største by.

Provinser i Ungarn
Győr-Moson-Sopron

Győr-Moson-Sopron er en af de 19 provinser i Ungarn. Provinsen har et areal på 4.089 kvadratkilometer, og et indbyggertal (pr. 2001) på ca. 491.000. 

Győr-Moson-Soprons hovedstad er Győr, der også er provinsens største by.

Provinser i Ungarn
Hajdú-Bihar

Hajdú-Bihar er en af de 19 provinser i Ungarn. Provinsen har et areal på 6.211 kvadratkilometer, og et indbyggertal (pr. 2001) på ca. 545.000. 

Hajdú-Bihars hovedstad er Debrecen, der også er provinsens største by.

Provinser i Ungarn
Heves

Heves er en af de 19 provinser i Ungarn. Provinsen har et areal på 3.637 kvadratkilometer, og et indbyggertal (pr. 2001) på ca. 325.000. 

Heves' hovedstad er Eger, der også er provinsens største by.

Provinser i Ungarn
Jász-Nagykun-Szolnok

Jász-Nagykun-Szolnok er en af de 19 provinser i Ungarn. Provinsen har et areal på 5.582 kvadratkilometer, og et indbyggertal (pr. 2001) på ca. 417.000. 

Jász-Nagykun-Szolnoks hovedstad er Szolnok, der også er provinsens største by.

Provinser i Ungarn
Komárom-Esztergom

Komárom-Esztergom er en af de 19 provinser i Ungarn. Provinsen har et areal på 2.265 kvadratkilometer og et indbyggertal (pr. 2001) på ca. 317.000. 

Komárom-Esztergoms hovedstad er Tatabánya, der også er provinsens største by.

Provinser i Ungarn
Nógrád (provins)

Nógrád er en af de 19 provinser i Ungarn. Provinsen har et areal på 2.544 kvadratkilometer, og et indbyggertal (pr. 2008) på 210.182.

Nógráds hovedstad er Salgótarján, der også er provinsens største by.

Provinser i Ungarn
Somogy

Somogy er en af de 19 provinser i Ungarn. Provinsen har et areal på 6.036 kvadratkilometer, og et indbyggertal (pr. 2008) på 325.024. Somogys hovedstad er Kaposvár, der også er provinsens største by.

Provinser i Ungarn
Szabolcs-Szatmár-Bereg

Szabolcs-Szatmár-Bereg er en af de 19 provinser i Ungarn. Provinsen har et areal på 5.936 kvadratkilometer, og et indbyggertal (pr. 2008) på 571.018. 

Szabolcs-Szatmár-Beregs hovedstad er Nyíregyháza, der også er provinsens største by.

Provinser i Ungarn
Tolna

Tolna er en af de 19 provinser i Ungarn. Provinsen har et areal på 3.703 kvadratkilometer, og et indbyggertal (pr. 2008) på 238.431. Tolnas hovedstad er Szekszárd, der også er provinsens største by.

Provinser i Ungarn
Vas (provins)

Vas er en af de 19 provinser i Ungarn. Provinsen har et areal på 3.336 kvadratkilometer, og et indbyggertal (pr. 2008) på 261.877. Vas' hovedstad er Szombathely, der også er provinsens største by.

Eksterne henvisninger 

Provinser i Ungarn
Veszprém (provins)

Veszprém er en af de 19 provinser i Ungarn. Provinsen har et areal på 4.613 kvadratkilometer, og et indbyggertal (pr. 2008) på 361.620. Veszpréms hovedstad er byen Veszprém, der også er provinsens største by.

Provinser i Ungarn
Zala (provins)

Zala er en af de 19 provinser i Ungarn. Provinsen har et areal på 3.784 kvadratkilometer, og et indbyggertal (pr. 2008) på 291.678. Zalas hovedstad er Zalaegerszeg, der også er provinsens største by.

Provinser i Ungarn
Galeria Łódzka

Galeria Łódzka ("Łódźgalleriet") er et varehus i centrum af Łódź ved Józef Piłsudskis allé 15/23, ikke langt fra Piotrkowska-gaden.

Varehuset blev åbnet den 24. oktober 2002. Det ble bygget af det polske firma Strabag Polska, mens investoren er tyske ECE Projektmanagment Polska.

Handelsgalleriet knytter, med sin arkitektur, an til de nærliggende postfabriksbygninger, skønt det er en helt ny konstruktion. Det har fire etager og form som bokstavet "L". Varehuset er bygget på et område som skråner nedover i retningen nord – syd. Derfor bliver det første niveau fra den nordlige indgang første etage i forhold til den sydlige stueetage.

Bygningen omgives af en fire etager høj, tildækket parkeringsplads med plads til 1400 biler. Handelsområdet udgør 40.000 m³. Inde i bygningen findes et indkøbscenter, med omkring 170 butikker og flere restauranter.

Galeria Łódzka blev i 2002 prisbelønnet af Den polske arkitektforening, og i 2004 fik den tildelt European Shopping Centre Award-prisen fra International Council of Shopping Centres. Begrundelsen var den dygtige indkomponering i bycentrummets infrastruktur, interessante arkitektur og rigtige adgang for biler og anden transport.

Eksterne Henvisniner 
Varehusets hjemmeside 

Bygninger, konstruktioner og anlæg i Łódź
A.J.P. Taylor

Alan John Percival Taylor (25. marts 1906 i Birkdale – 7. september 1990 i London) var en britisk historiker. Han var nok 1900-tallets mest kendte britiske historiker og en af de mest kontroversielle.

Taylor studerede ved Oriel College i Oxford i 1920'erne. Han var forelæser ved universitetet i Manchester, før han begyndte ved Magdalen College i Oxford i 1938. Denne stilling beholdt han indtil 1964. Siden var han forelæser ved Institute of Historical Research, University College London og Polytechnic College of North London.

Taylor blev kontroversiel specielt på grund af The Origins of the Second World War, hvor han hævdede at udbruddet af 2. verdenskrig i september 1939 ikke skyldtes nogen plan hos Hitler. Siden skrev han bogen English History 1914-1945, som blev en bestseller.

Historikere fra Storbritannien
Alcoa

Alcoa er verdens næststørste aluminiumsproducent med hovedkontor i USA. Selskabet leverer aluminiumsprodukter til fly og rumfart, transport, bygningskonstruktioner og emballage.

Selskabet blev stiftet i 1897 som "The Pittsburgh Reduction Company." Navnet blev ændret til "Aluminum Company of America" i 1907. Det blev efterhånden populært at bruge forkortelsen Alcoa og dette blev også det officielle selskabsnavn fra 1999. 

For at få tilgang til de kinesiske markeder har selskabet de senere år dannet en strategisk alliance med Aluminum Corporation of China Limited (Chalco). 

I juni 2007 igangsatte selskabet opførelsen af et nyt aluminiumsværk i Fjardaál på det østlige Island. Værket blev færdigt i april 2008 og havde en kapacitet på 940 tons aluminium per dag (346.000 tons per år). Den nødvendige energi blev skaffet ved opførelsen af Kárahnjúkar Hydropower Plant, opført af det statsejede Landsvirkjun. Vandkraftværket bevirkede en af de alvorligste menneskeskabte naturkatastrofer på Island, hvor massevis af ynglepladser for fugle blev oversvømmede og ødelagt. Værkets ibrugtagen skete umiddelbart inden, at den økonomiske krise satte ind. Tre islandske banker, der havde forestået finansieringen af byggerierne ved lån, gik konkurs.

I 2006 havde Alcoa og regeringen indgået en aftale om at opføre yderligere et anlæg i Bakki ved Húsavík på det nordlige Island. Værket skulle have en kapacitet på 250.000 tons per år. I oktober 2011 blev det opgivet, da rentabiliteten i mellemtiden viste sig at blive katastrofal. 

Alcoa ejer halvdelen af Elkem Aluminium, og skal overtage resten i løbet af 2009. Samtidigt har Alcoa en egen bildelsfabrik på i Norge.

I flere år var Alcoa den største aluminiumsproducent i verden, men i 2006 gik RUSAL forbi efter overtagelsen af Glencore. Efter, at Elkem Aluminium var fuldt inkorporeret i Alcoa, var selskabet igen verdens største. I januar 2009 varslede selskabet, at finanskrisen havde fremtvunget masseopsigelser og lukning af flere fabrikker. I januar 2012 meldte selskabet, at den tilbageværende fabrik i Portovesme i Italien skulle lukkes i løbet af første halvår af 2012, samt at produktionen ved to fabrikker i Spanien skulle lukkes midlertidigt på grund af lav aluminiumspris og dårlig lønsomhed. Alcoa Portovesme på Sardinien i Italien blev lukket i november 2012.

Grønlands Landsstyre besluttede den 27. maj 2007 at indgå aftale (Memorandum of Understanding) med det amerikanske aluminiumsselskab Alcoa Inc. Aftalen medførte et samarbejde om et studium af mulighederne for i Grønland at anlægge et aluminiumssmelteværk med en produktionskapacitet på 340.000 tons pr. år.

Referencer

Eksterne henvisninger 

Alcoas offisielle internettside

Etableret i 1897
Virksomheder i New York City
Pittsburgh
Metalvirksomheder fra USA
Tingerup Tykke

Tingerup Tykke er et mindre skovområde syd for Rønnede på Sjælland. Det er officielt anerkendt som udspring for Susåen, et af Danmarks længste flodløb. Tingerup Tykke ligger på Gisselfeld Gods' jorder.

Skove i Region Sjælland
Lokaliteter i Faxe Kommune
Kolkhoz

Kolkhoz (, ; коллективное хозяйство, ; ) var kollektivbrug i det tidligere Sovjetunionen. Det første kolkhoz blev startet den 5. januar 1930. Medlemmerne i en kolkhoz blev kaldt for kolkhoznik og kolkhoznitsa (колхозник, fem. колхозница). 

Ordet er en sammentrækning af коллекти́вное хозя́йство oversættes gerne som "kollektivbrug". Kollektivjordbrug findes blandt andet i Israel (kibbutz), Kina og i visse lande i den tredje verden.

Sovjetunionen 

De første kolkhozer blev organiseret på initiativ af Stalin i begyndelsen af 1930'erne, og i 1936 var kollektiviseringen af landbruget stort set gennemført. Da arbejdede 90 % af Sovjetunionens bønder på 250.000 kolkhozer. Formelt var kollektivbruget en frivillig sammenslutning af bønder i en by eller en gruppe byer. Bønderne slog sig sammen og dyrkede jorden i fællesskab under en valgt komité ledet af en valgt formand. De enkelte familier beholdt et lille jordstykke omkring huset og nogle få dyr. I realiteten skete kollektiviseringen ofte under tvang. Medlemmerne i en kolkhoz fik som løn en del af gårdens totale indkomst i henhold til det antal dage, de arbejdede. I hvert distrikt indrettede staten en maskin- og traktorstation, MTS, der stillede maskiner med betjening til rådighed for kollektiverne mod betaling i penge eller varer. Hver kolkhoz var pålagt at levere en bestemt mængde jordbrugsvarer til staten til videre salg.

Gennem sammenlægninger og en vis overgang til statsdrift mindskedes antallet af kolkhozer. De statsejede "sovkhozer" disponerede i 1980'erne over større arealer end kollektivbrugene. MTS-erne nedlagdes efter 1959, og deres opgaver blev overtaget af kolkhozerne. I 1991 fandtes der 29.000 kollektivbrug i Sovjetunionen, og de nye republikker, der opstod efter Sovjetunionens opløsning, har i varierende grad privatiseret jorden.

Østeuropa 
I de Østeuropa blev kollektiviseringen gennemført efter 2. verdenskrig efter sovjetisk mønster med undtagelse af Polen, hvor jordbruget var overvejende privat. I 2014 meddelte Hvideruslands præsident Aleksandr Lukasjenko, at han agtede at indføre en ny lov, som forbyder arbejdere på kollektivjordbrug (cirka 9% af den totale arbejdsstyrke) at bytte arbejde og bosted uden tilladelse fra guvernøren. Loven sammenlignes med livegenskab af Lukasjenko selv.

Noter

Eksterne henvisninger 
"Kolkhos", Den Store Danske
"Kollektivbrug", Store norske leksikon 

Kollektiver
Landbrug
Virksomheder fra Sovjetunionen
Dansk Melodi Grand Prix 2009

Dansk Melodi Grand Prix 2009 var den 39. udgave af Dansk Melodi Grand Prix, en sangkonkurrence afholdt siden 1957 af Danmarks Radio (DR).
Konkurrencens formål var at finde den sang, der skulle repræsentere Danmark ved Eurovision Song Contest 2009 (ESC) i Moskva. Vinderen af Grand Prixet blev Brinck med sangen "Believe Again" skrevet af Lars Halvor Jensen, Martin Michael Larsson og Ronan Keating.

Konkurrencen blev afholdt den 31. januar 2009 i Messecenter Herning. Årets værter var Birthe Kjær og Felix Smith. Der var 10 finalister, hvoraf de seks var fundet ved en åben konkurrence. De resterende fire sange var skrevet af særligt udvalgte kunstnere, som var inviteret af DR. Da Danmark ikke er en del af de såkaldte Big Four-lande, kvalificerede vindersangen "Belive Again" sig til finalen igennem den anden semifinale, der blev afholdt forud for Eurovision Song Contest 2009. I finalen endte sangen på en 13. plads, med 74 point.

Ved en fejl blev alle sangene frigivet før tid. Den officielle CD med sangene fra Dansk Melodi Grand Prix 2009 skulle først kunne købes fra 30. januar, men allerede den 20. januar kunne albummet lovligt købes i digital form. Albummet nåede at blive solgt i 16 eksemplarer inden fejlen blev opdaget, og der blev stoppet for salget.

Hera Björk, der fik en andenplads med sangen "Someday", deltog efterfølgende i den uofficielle konkurrence OGAE Second Chance Contest og vandt. Hun kom desuden med til Moskva alligevel, da det islandske bidrag valgte hende som korsanger.

Deltagere

Afstemning 
Selve afstemningsproceduren adskilte sig denne gang væsentligt fra den, der var blevet brugt de seneste år.

I første afstemningsrunde valgte seerne og en fagjury i fællesskab fire sange der gik videre i konkurrencen. Juryens og seernes stemmer talte her hver 50%. De fire valgte sange gik videre til semifinalen hvor de duellerede parvis mod hinanden. Her var det seerstemmer alene der afgjorde hvilke to sange der gik videre til den endelige finale, hvor det igen var seerstemmer der afgjorde hvilken sang der vandt Dansk Melodi Grand Prix 2009 og dermed skulle repræsentere Danmark ved ESC 2009.

Fagjuryen, der stemte i første afstemningsrunde, bestod af Søs Fenger, Bent Fabricius-Bjerre, Anna David, Martin Brygmann, Kjeld Tolstrup, Michael Hardinger samt et ekstra medlem, Kalle Meyer Vestergaard, der have vundet sin plads i P4-programmet Danmarksmester på baggrund af sin viden om dansk popmusik.

Kilder

Eksterne henvisninger 
 DR's officielle hjemmeside for Dansk Melodi Grand Prix 2009

 
2009